CELEX: 22006D0087
Language: da
Date: 2006-07-07 00:00:00
Title: Afgørelse truffet af Det Blandede EØS-udvalg nr. 87/2006 af 7. juli 2006 om ændring af bilag IX (Finansielle tjenesteydelser) til EØS-aftalen

19.10.2006   
            
            
               DA
            
            
               Den Europæiske Unions Tidende
            
            
               L 289/23
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 87/2006
   af 7. juli 2006
   om ændring af bilag IX (Finansielle tjenesteydelser) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag IX til aftalen blev ændret ved afgørelse truffet af Det Blandede EØS-udvalg nr. 60/2006 af 2. juni 2006 (1).
            
         
               (2)
            
            
               Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (2) bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 23a (Rådets direktiv 92/121/EØF, ophævet) i bilag IX til aftalen:
   
      
                  »23b.
               
               
                  
                     32005 L 0060: Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15).
                  Direktivets bestemmelser gælder i forbindelse med aftalen med følgende tilpasninger:
                  Artikel 3, stk. 5, litra d), affattes således:
                  »Som svig, i hvert fald grov svig, der skader De Europæiske Fællesskabers finansielle interesser, betragtes
                  
                              a)
                           
                           
                              for så vidt angår udgifter, enhver forsætlig handling eller undladelse vedrørende:
                              
                                          —
                                       
                                       
                                          anvendelse eller forelæggelse af falske, urigtige eller ufuldstændige erklæringer eller dokumenter, der medfører uretmæssig oppebærelse eller tilbageholdelse af midler hidrørende fra De Europæiske Fællesskabers almindelige budget eller fra budgetter, der forvaltes af eller for De Europæiske Fællesskaber
                                       
                                    
                                          —
                                       
                                       
                                          manglende indberetning af en oplysning ved tilsidesættelse af en specifik oplysningspligt, med samme følge
                                       
                                    
                                          —
                                       
                                       
                                          uretmæssig anvendelse af sådanne midler til andre formål end dem, de oprindelig var bevilget til
                                       
                                    
                        
                              b)
                           
                           
                              for så vidt angår indtægter, som fastlagt i Rådets afgørelse 2000/597/EF, Euratom af 29. september 2000 om ordningen for De Europæiske Fællesskabers egne indtægter (3), enhver forsætlig handling eller undladelse vedrørende:
                              
                                          —
                                       
                                       
                                          anvendelse eller forelæggelse af falske, urigtige eller ufuldstændige erklæringer eller dokumenter, der medfører uretmæssig formindskelse af indtægterne på De Europæiske Fællesskabers almindelige budget eller på budgetter, der forvaltes af eller for De Europæiske Fællesskaber
                                       
                                    
                                          —
                                       
                                       
                                          manglende indberetning af en oplysning ved tilsidesættelse af en specifik oplysningspligt, med samme følge
                                       
                                    
                                          —
                                       
                                       
                                          uretmæssig udnyttelse af en lovligt opnået fordel, med samme følge.
                                       
                                    
                        Ved grov svig forstås svig, som vedrører et mindstebeløb, der ikke må fastsættes til et beløb, der overstiger 50 000 EUR.«
               
            
   Artikel 2
   Den islandske og den norske udgave af direktiv 2005/60/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 8. juli 2006, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 7. juli 2006.
      
         
            På vegne af Det Blandede EØS-udvalg
         
         Oda Helen SLETNES
         
         
            Formand
         
      
   
   
      (1)  EUT L 245 af 7.9.2006, s. 7.
   
      (2)  EUT L 309 af 25.11.2005, s. 15.
   
      (3)  EFT L 253 af 7.10.2000, s. 42.«
   
      (4)  Forfatningsmæssige krav angivet.
   
      Fælleserklæring fra de kontraherende parter
      i afgørelse nr. 87/2006 om indarbejdelse af direktiv 2005/60/EF i EØS-aftalen
      For så vidt angår direktiv 2005/60/EF skal de kontraherende parter minde om, at referencer til retsakter vedrørende politisamarbejde og retligt samarbejde i kriminalsager ikke berører den generelle enighed om, at politisamarbejde og retligt samarbejde i kriminalsager (afsnit VI i EU-traktaten) ligger uden for EØS-aftalens anvendelsesområde.
      For så vidt angår indarbejdelsen af direktiv 2005/60/EF i EØS-aftalen skal de kontraherende parter minde om, at der skal tages tilbørlig hensyn til Kommissionens erklæring, EØS-EFTA-staternes fælleserklæring samt fælleserklæringen fra de kontraherende parter, der er tilføjet Det Blandede EØS-udvalgs afgørelse nr. 98/2003 af 11. august 2003.